**РЕПУБЛИКА СРПСКА**

**ГРАД ЗВОРНИК**

**ГРАДОНАЧЕЛНИК**

**Број: 02-013-3/20**

**Датум, 23.10.2020.године**

**СКУПШТИНА ГРАДА ЗВОРНИК**

**Стручна служба Скупштине града**

Предмет: Одговор на одборничко питање, доставља се

Веза Ваш акт број 01-013-3/20 од 29.9.2020. године

Достављамо Вам одговор на одборничкa питањa постављенa на 36. редовној сједници Скупштине града Зворник, одржаној 29.9.2020. године, у смислу члана 165. Пословника Скупштине града Зворник-пречишћен текст (''Службени гласник града Зворник'', број: 5/17).

**Oдборник Бошкo Милић поставио је два одборничка питања:**

1. „Докле се стигло са постављањем пречистача за канализацију у Табанцима? Одлуком о усвајању капиталних инвестиција града Зворник за период 2019-2021 од 29.08.2019.године, предвиђена је изградња пречистача отпадних вода у МЗ Табанци у 2020.години у износу од 400.000,00 КМ, из донација 100.000,00 КМ и кредита 300.000,00 КМ, а то је потврђено на сједници 11.06.2020.године.

Исто тако, постављам питање када ће се ријешити питање прикључка на канализациону мрежу Драгана Савића и Милорада Стевића?“

**Одговор**:

Градска управа је дана 02.09.2020.године упутила допис Министарству финансија Републике Српске - Тиму за управљање пројектима, а који се односи на износ средстава за пречистач канализације у Табанцима јер у достављеној тендерској документацији (Градској управи) није наведена процијењена вриједност.

Из достављене тендерске документације се може закључити да је понуђено постројење много сложеније, а самим тим и знатно скупље, те је у циљу обезбеђења потребних средстава упућен допис, како би тачно знали о којем износу средстава се ради.

Питање прикључења на канализациону мрежу наведена два домаћинства се мора ријешавати на други законом прописан начин, ако пројектном документацијом није обухваћено њихово прикључење на изграђену канализациону мрежу, а крајње ријешење је изградња септичких јама.

1. „Друго питање се односи на канализациону мрежу. Око 90 домаћинстава до сада се прикључило на канализациону мрежу, што је веома мало а све из разлога што домаћинства која се нису прикључила злоупотребљавају мрежу, подижу поклопце са шахти и црпе отпадне воде и фекалије. Друге фекалије одводе у ријеку или у шуме. Питам како се може спријечити та злоупотреба?“

**Одговор**:

У члану 64. Одлуке о комуналном реду на подручју града Зворник („Службени гласник града Зворник“ број: 3/18) је прописано да у насељеним мјестима на подручју града Зворник, која имају јавну канализациону мрежу, сви имаоци отпадних и фекалних вода морају бити прикључени на ту мрежу.

Уколико због конфигурације терена или других разлога није могуће извршити прикључак на канализациону мрежу, односно у насељеним мјестима у којима не постоји јавна канализациона мрежа, имаоци отпадних вода се морају прикључити на септичке јаме.

Надзор на спровођењу одредби наведене одлуке врши Комунална полиција.

Одговор је доставило Одјељење за стамбено-комуналне послове и послове саобраћаја

ГРАДОНАЧЕЛНИК

Зоран Стевановић